NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **Ordonanță de urgență a Guvernului privind dezvoltarea sistemului informatic MySMIS2021/SMIS2021+și a aplicațiilor informatice MySMIS2021 și SMIS2021 pentru gestionarea fondurilor europene aferente perioadei de programare 2021-2027 și pentru completarea Legii nr. 153/2017 privind salarizarea personalului plătit din fondurile publice** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  • Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;  • Regulamentul (UE) 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);  • Legea nr. 92/1996 privind organizarea și funcționarea Serviciului de Telecomunicații Speciale (STS), cu modificările și completările ulterioare;  Prezenta ordonanță de urgență stabilește cadrul instituțional pentru dezvoltarea și funcționarea sistemului unic de management al informației privind fondurile externe nerambursabile aferente perioadei de programare 2021-2027, precum și unele măsuri privind salarizarea personalului STS nominalizat în echipele de proiect nominalizate pentru managementul si implementarea proiectelor ce au ca obiect dezvoltarea si implementarea de sisteme și aplicații informatice de gestionare a asistenței financiare nerambursabile/rambursabile  **2.2 Descrierea situației actuale**  Regulamentul (UE) 2021/1.060 creează obligația statelor membre ale Uniunii Europene de a dispune de sisteme de management și control ale fondurilor pentru programele lor. Sub acest aspect, potrivit art. 69 alin. (8) din Regulamentul (UE) 2021/1060 statele membre ale Uniunii Europene trebuie să se asigure că orice schimb de informații între beneficiari și autoritățile responsabile de programe se efectuează prin intermediul unor sisteme de schimb electronic de date. Sub acest aspect, pentru perioada de programare 2021-2027, prevederile art. 69 din Regulamentului (UE) 2021/1060 creează obligația statelor membre ale Uniunii Europene de a dispune de sisteme de management și control ale fondurilor pentru programele lor în conformitate cu principiul bunei gestiuni financiare.  Potrivit art. 69 alin. (11) din Regulamentul (UE) 2021/1060, fiecare stat membru al Uniunii Europene trebuie să dispună, până la momentul depunerii cererii de plată finală pentru primul an financiar, dar nu mai târziu de 30 iunie 2023, de o descriere a sistemului de gestiune și control. Astfel, unul dintre elementele care intervine în procesul de stabilire a sistemelor de management și control și care condiționează acest proces este sistemul informatic centralizat, care să permită înregistrarea și stocarea electronică a datelor referitoare la fiecare operațiune necesare pentru monitorizare, evaluare, gestiune financiară, verificări și audituri și asigurarea securității, a integrității și a confidențialității datelor, precum și a autentificării utilizatorilor.  În calitate de coordonator al pregătirii, dezvoltării, armonizării și funcționării cadrului legislativ, instituțional, procedural și programatic pentru gestionarea fondurilor externe nerambursabile aferente politicii de coeziune alocate României pentru perioada de programare 2021-2027, Ministerul Investițiilor și Proiectelor Europene (MIPE) are responsabilitatea de a asigura realizarea, dezvoltarea și funcționarea sistemului informatic aferent exercițiului financiar 2021-2027.  De asemenea, sistemul trebuie să îndeplinească toate cerințele stabilite în Anexa XIV din Regulamentul (UE) 2021/1.060 cu privire la schimbul electronic de date între autoritățile responsabile de programe și beneficiar, respectiv asigurarea securității, integrității și confidențialității datelor, asigurarea disponibilității și a funcționării, în timpul și în afara programului de lucru standard (cu excepția perioadelor de întreținere tehnică), asigurarea unui sistem care să includă funcții și o interfață logică, simplă și intuitivă, și care să dispună de formulare interactive și/sau precompletate de sistem pe baza datelor care sunt stocate în etapele succesive ale procedurilor, calcule automate, după caz, de controale automate integrate care reduc schimburile repetate de documente sau informații, de alerte generate de sistem pentru a informa beneficiarul că se pot executa anumite acțiuni, de urmărirea online a stadiului, permițând beneficiarului să monitorizeze stadiul actual al proiectului, de asigurarea faptului că toate datele și documentele disponibile anterior, prelucrate de sistemul de schimb electronic de date, de asigurarea ținerii evidenței și a stocării datelor în sistem, permițând astfel atât verificări administrative ale cererilor de plată prezentate de beneficiari, de asigurarea utilizării unei semnături electronice compatibile cu unul dintre cele trei tipuri de semnătură electronică definite de Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE, precum și de asigurarea stocării datei de transmitere a documentelor și datelor de către beneficiar către autoritățile responsabile de program și viceversa, inclusiv protejarea confidențialității datelor personale ale persoanelor fizice și a confidențialității comerciale a persoanelor juridice în conformitate cu Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) și cu Regulamentul (UE) 679 / 2016.  Astfel, în vederea eliminării întârzierilor în dezvoltarea modulelor sistemului informatic MySMIS2021/SMIS2021+ sunt necesare măsuri suplimentare pentru finalizarea în timp util a acestui sistem și asigurarea funcționării acestuia, prin implicarea Serviciului de Telecomunicatii Speciale, dată fiind expertiza acestei instituții în dezvoltarea și administrarea de sisteme și aplicații informatice complexe.  Pe de altă parte, având în vedere faptul că nivelul de salarizare al personalului Serviciului de Telecomunicatii Speciale care desfășoară activități de analiză de business, testare, dezvoltare, administrare, operare, suport și mentenanță, inclusiv comunicații și securitate cibernetică pentru sistemele și aplicațiile informatice de gestionare a asistenței financiare nerambursabile/rambursabile este cu mult inferior nivelului de salarizare al personalului care desfășoară activități similare în mediul privat, inclusiv în situația acordării majorării salariale prevăzute de art. 16 din Legea nr. 153/2017 privind salarizarea personalului plătit din fondurile publice, cu modificările și completările ulterioare, este necesară crearea cadrului legal pentru o formă alternativă de acordare a acestei majorări salariale, cu finanțare din fonduri externe nerambursabile, astfel încât să se reducă exodul către sectorul privat, și să se asigure totodată posibilitatea atragerii de personal care să contribuie la creșterea capacității Serviciului de Telecomunicatii Speciale de a dezvolta și administra sisteme și aplicații informatice de gestionare a asistenței financiare nerambursabile/rambursabile.  **2.3 Schimbări preconizate**  În vederea îndeplinirii obligației prevăzute în reglementările Uniunii Europene, aplicabile perioadei de programare 2021-2027, ca statele membre ale Uniunii Europene să se asigure că orice schimb de informații între beneficiari și autoritățile responsabile de programe se efectuează prin intermediul unor sisteme de schimb electronic de date, este absolut necesară finalizarea dezvoltării sistemului informatic dedicat, astfel încât acesta să fie pe deplin funcțional.  Având în vedere că potrivit art. 69 alin. (11) din Regulamentului (UE) 2021/1.060, fiecare stat membru al Uniunii Europene trebuie să dispună, până la momentul depunerii cererii de plată finală pentru primul an financiar, dar nu mai târziu de 30 iunie 2023, de o descriere a sistemului de gestiune și control, iar sistemul informatic constituie unul dintre elementele componente, se impune finalizarea de urgență a aplicațiilor informatice MySMIS2021 și SMIS2021, prin asigurarea unui ritm accelerat de dezvoltare.  În acest sens, luând în considerare expertiza acumulată de Serviciul de Telecomunicații Speciale în asigurarea dezvoltării și mentenanței aplicațiilor informatice aferente perioadei de programare 2014-2020, colaborarea poate fi continuată, prin implicarea acestei instituții în dezvoltarea aplicațiilor informatice MySMIS2021 și SMIS 2021, respectiv administrarea tehnică a acestora și a sistemului informatic MySMIS2021/ SMIS2021+ prin îndeplinirea atribuțiilor stabilite prin prezenta ordonanță de urgență.  Astfel, prevederile prezentei ordonanțe de urgență stabilesc ca Serviciul de Telecomunicații Speciale va asigura dezvoltarea aplicațiilor informatice MySMIS 2021 și SMIS2021, inclusiv administrarea tehnică a acestora și a sistemului informatic MySMIS2021/ SMIS2021+, în timp ce MIPE va asigura administrarea operațională a acestora.  Totodată, prin prezenta ordonanță de urgență se completează art. 16 din Legea nr. 153/2017 privind salarizarea personalului plătit din fondurile publice și se creează cadrul legal pentru acordarea unei majorări salariale pentru personalul Serviciului de Telecomunicații Speciale care desfășoară activități de analiză de business, testare, dezvoltare, administrare, operare, suport și mentenanță, inclusiv comunicații și securitate cibernetică pentru sistemele și aplicațiile informatice de gestionare a asistenței financiare nerambursabile/rambursabile, inclusiv MySMIS/SMIS2021+ și aplicațiile informatice conexe MySMIS2021 și SMIS2021. Această majorare a salariilor de bază/ soldelor de funcție va fi calculată în funcție de tarifele orare prevăzute în contractele/acordurile/deciziile/ordinele de finanțare și va fi suportată din fondurile externe nerambursabile prin care se finanțează proiectele în cadrul cărora se implementează sistemele și aplicatiile informatice de gestionare a asistenței financiare nerambursabile/rambursabile. În eventualitatea în care în contractele/acordurile/deciziile/ordinele de finanțare nu sunt specificate tarife orare, majorarea salarială se va acorda conform prevederilor legislative actuale, în speță conform prevederilor alin (1) al art 16 din Legea nr. 153/2017, cu modificările și completările ulterioare.  **2.4 Alte informații \*)**  Nu au fost identificate |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului**  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Proiectul de act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Proiectul de act normativ nu se referă la acest subiect.  **3.5. Impactul asupra mediului de afaceri**  Prezentul act normativ nu se referă la acest subiect  **3.6 Impactul asupra mediului înconjurător**  Prezentul act normativ nu se referă la acest subiect  **3.7. Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect  **3.9. Alte informații**  Nu au fost identificate |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuţii de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații** | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Nu este cazul  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect  **5.4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect  Prezentul act normativ nu se referă la acest subiect  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect  **5.6. Alte informații**  Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul a fost transmis spre consultare către Asociația Agențiilor pentru Dezvoltare Regională din România  **6.3. Informații despre consultările organizate cu autoritățile administrației publice locale**  Proiectul de act normativ nu se referă la acest subiect.  **6.4. Informații privind puncte de vedere/opinii emise de organisme consulative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  **a) Consiliul Legislativ**  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  Proiectul de act normativ a fost avizat de Consiliul Legislativ prin avizul nr.........  **6.6. Alte informații** |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de ....  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect  **7.3. Alte informații**  Nu au fost identificate |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Prezentul act normativ nu se referă la acest subiect  **8.2. Alte informaţii**  Nu au fost identificate |

Față de cele prezentate mai sus, a fost promovat prezentul proiect de **Ordonanță de urgență a Guvernului privind dezvoltarea sistemului informatic MySMIS2021/SMIS2021+și a aplicațiilor informatice MySMIS2021 și SMIS2021 pentru gestionarea fondurilor europene aferente perioadei de programare 2021-2027 și pentru completarea Legii nr. 153/2017 privind salarizarea personalului plătit din fondurile publice**, care în forma prezentată, a fost avizat de ministerele interesate și pe care îl supunem adoptării.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **Marcel-Ioan BOLOȘ** | **DIRECTORUL SERVICIULUI DE TELECOMUNICAȚII SPECIALE**  **Ionel-Sorin BĂLAN** |

**AVIZAT**

**VICEPRIM-MINISTRU,**

**MINISTRUL TRASPORTURILOR ȘI INFRASTRUCTURII**

**Sorin Mihai GRINDEANU**

**PREȘEDINTELE AUTORITĂȚII NATIONALE DE SUPRAVEGHERE A PRELUCRĂRII DATELOR CU CARACTER PERSONAL**

**Ancuța Gianina OPRE**

**MINISTRUL MUNCII ȘI SOLIDARITĂȚII SOCIALE**

**Marius Constantin BUDĂI**

**MINISTRUL FINANȚELOR**

**Adrian CÂCIU**

**MINISTRUL JUSTIŢIEI**

**Marian-Cătălin PREDOIU**